Na temelju članka 51 Statuta Virovitičko-podravske županije (“Službeni glasnik” Virovitičko-podravske županije broj 2/1.) župan Virovitičko-podravske županije objavljuje

**JAVNI POZIV**

**za davanje na upravljanje Centra za posjetitelje**

**„Dvorac Janković“ Suhopolje**

**I**

Virovitičko-podravska županija u okviru Poziva na dostavu projektnih prijava za natječaj „Priprema i provedba Integriranih razvojnih programa temeljenih na obnovi kulturne baštine“ zaključila je s Ministarstvom regionalnog razvoja i fondova Europske unije i Središnjom agencijom za financiranje i ugovaranje programa i projekata Europske unije Ugovor o dodjeli bespovratnih sredstava KK.06.1.1.01.0009 „Centar za posjetitelje – Dvorac Janković“ od 11. kolovoza 2016. godine, Dodatak broj 1. navedenog ugovora 24. siječnja 2019. godine te Dodatak broj 2. navedenog ugovora od 20. rujna 2019. godine.

**II**

U smislu ovog Javnog poziva Centar za posjetitelje „Dvorac Janković“ Suhopolje čine nekretnine upisane u z.k.ul.br. 1979 k.o. Suhopolje koja se sastoji od kat. čest. 1495/1 zgrada spomeničke baštine sa svom infrastrukturom, opremom i inventarom u vlasništvu Virovitičko-podravske županije, a sve na lokaciji Suhopolje, Vukovarska 4.

**III**

Predmet ovog Javnog poziva je davanje na upravljanje Centra za posjetitelje „Dvorac Janković“ Suhopolje s namjerom sklapanja ugovora o upravljanju.

**IV**

Pravo prijave na ovaj Javni poziv imaju registrirane pravne osobe, a osoba utvrđena kao najpovoljniji ponuditelj dužna je upravljati objektom Centra i povezanom opremom pažnjom dobrog gospodara, čuvajući interes vlasnika Virovitičko-podravske županije.

Odabrani upravitelj obvezan je, na zahtjev, izraditi izvješće o upravljanju Centrom za posjetitelje te ga dostaviti Virovitičko-podravskoj županiji.

U slučaju da upravitelj projekta ne ispunjava svoje obaveze Virovitičko-podravska županija može raskinuti ugovor u kojem slučaju je upravitelj projekta dužan predati Županiji nekretnine i sve što čini predmet upravljanja u roku od 30 dana od dana zaprimanja obavijesti o raskidu.

**V**

Podaci o ponudi:

1. **Mjesto upravljanja:**

Vukovarska 4, Suhopolje

1. **Rok upravljanja:**

Pravo upravljanja daje se do 31. prosinca 2021. godine, s mogućnošću produženja ugovora.

1. **Dokazi sposobnosti gospodarskih subjekata:**
* Isprava o upisu u sudski (trgovački) registar ne starija od 3 mjeseca računajući od dana objave poziva.
* Potvrda Porezne uprave o urednom izvršavanju svih dospjelih poreznih obveza i obveza doprinosa za mirovinsko i zdravstveno osiguranje, a kojom ponuditelj dokazuje da je podmirio obvezu plaćanja svih dospjelih poreznih obveza i obveza za mirovinsko i zdravstveno osiguranje. Isprava ne smije biti starija od 30 dana računajući od dana objave poziva.
* Izjava o dosadašnjem specifičnom iskustvu rada u objektima koji pružaju uslugu smještaja, restoransku uslugu ili uslugu posjetiteljskog centra

Dokazi se prilažu u izvorniku, ovjerenoj ili neovjerenoj preslici. Neovjerenom preslikom smatra se i neovjereni ispis elektroničke isprave.

1. **Sadržaj ponude:**

Ponudbeni list mora sadržavati: naziv i sjedište Virovitičko-podravske županije, naziv i sjedište ponuditelja, adresa, broj računa, navod o tome je li ponuditelj u sustavu PDV-a, adresa za dostavu pošte, adresa e-pošte, kontakt osoba ponuditelja, broj telefona, broj faksa, predmet nabave, cijenu ponude bez PDV-a, iznos PDV-a, cijenu ponude s PDV-om, rok valjanosti ponude, datum, potpis i pečat ponuditelja i ostalo.

Obrazac Troškovnika i Ponudbenog lista nalaze se u prilogu ovog Javnog poziva i čine njegov sastavni dio.

1. **Način dostave ponude:**

Ponude je moguće dostaviti elektroničkom poštom na adresu elektroničke pošte ured.zupana@vpz.hr, a mogu se dostaviti poštom ili osobno u zatvorenoj omotnici na adresu Virovitičko-podravske županije, Trg Ljudevita Patačića 1, 33000 Virovitica s naznakom: naziva županije, naziva ponuditelja, naziva Javnog poziva za davanje na upravljanje Centra za posjetitelje „Dvorac Janković“ Suhopolje i naznakom "ne otvaraj".

Ponuditelj može do isteka roka za dostavu ponuda mijenjati svoju ponudu ili od nje odustati. Ako ponuditelj tijekom roka za dostavu ponuda mijenja ponudu, smatra se da je ponuda

dostavljena u trenutku dostave posljednje izmjene ponude.

Ponuditelj je obvezan izmjenu ili odustanak od ponude dostaviti na isti način kao i osnovnu ponudu s naznakom da se radi o izmjeni ili odustanku.

Ponuda se ne može mijenjati ili povući nakon isteka roka za dostavu ponuda.

Kada ponuditelj osobnom predajom Virovitičko-podravskoj županiji dostavlja dio ponude, bit će mu izdana potvrda o zaprimanju dijela ponude.

Do trenutka javnog otvaranja ponuda nije dopušteno davanje informacija o zaprimljenim ponudama.

Ponuda ili njezin dio koji su dostavljeni nakon isteka roka za dostavu ponuda ne upisuju se u upisnik o zaprimanju ponuda te se neotvoreni vraćaju pošiljatelju bez odgode, a Virovitičko-podravska županije je obvezna to navesti u zapisniku o pregledu i ocjeni.

**6. Način određivanja cijene ponude**

 Cijena ponude piše se brojkama u apsolutnom iznosu zaokruženo na dvije decimale.

 Ponuditelji su dužni ponuditi, tj. upisati jedinične cijene i ukupne cijene (zaokružene na dvije decimalne jedinice) za svaku stavku troškovnika, na način kako je to određeno u troškovniku.

 U ponudbenom listu ponuditelji su dužni iskazati: cijenu ponude bez PDV-a, iznos PDV-a, cijenu ponude s PDV-om.

 Ako cijena ponude bez poreza na dodanu vrijednost izražena u Troškovniku ne odgovara cijeni ponude bez poreza na dodanu vrijednost izraženoj u ponudbenom listu, vrijedi cijena ponude bez poreza na dodanu vrijednost izražena u Troškovniku.

 Ako ponuditelj nije u sustavu poreza na dodanu vrijednost ili je predmet nabave oslobođen poreza na dodanu vrijednost, u ponudbenom listu, na mjesto predviđeno za upis cijene ponude s porezom na dodanu vrijednost, upisuje se isti iznos kao što je upisan na mjestu predviđenom za upis cijene ponude bez poreza na dodanu vrijednost, a mjesto predviđeno za upis iznosa poreza na dodanu vrijednost ostavlja se prazno.

 Ponuđene jedinične cijene su fiksne i nepromjenjive za cijelo vrijeme ispunjenja ugovornih obveza s bilo koje osnove, a tako i s osnove trenda povećanja cijena prema proteklom razdoblju, i to u cijelom razdoblju od trenutka potpisivanja ugovora o javnoj nabavi do njegova izvršenja.

 Virovitičko-podravska županija ne koristi pravo na pretporez, pa će sukladno tome uspoređivati cijene sa PDV-om.

**7. Valuta ponude**

Ponuditelj iskazuje cijenu ponude u hrvatskim kunama.

**8.** **Kriterij za odabir ponude**

 Kriterij za odabir ponude je ekonomski najpovoljnija ponuda.

 U slučaju da su dvije ili više valjanih ponuda jednako rangirane prema kriteriju odabira, Virovitičko-podravska županije će odabrati ponudu koja je zaprimljena ranije.

|  |  |  |  |  |
| --- | --- | --- | --- | --- |
| Red.br. | Kratica kriterija | Kriterij | Max. broj bodova | Relativni ponder |
| 1. | KCP | Cijena ponude | 60 | 60% |
| 2. | KSI | Specifično iskustvo upravljanja objektima koji pružaju uslugu smještaja, restoransku uslugu ili uslugu posjetiteljskog centra | 40 | 40% |
|  Maksimalan broj bodova  | 100 |

 **8.1. Kriterij cijena ponude KCP**

 Maksimalan broj bodova dodijelit će se ponudi s najnižom cijenom. Ovisno o najnižoj cijeni ponude ostale ponude će se bodovati sukladno sljedećoj formuli:

 KCP=CPmin/CPox60

 Gdje je:

 KCP = cijena ponude

 CPmin= cijena ponude sa najnižom cijenom

 CPo= cijena ponude koja se ocjenjuje

 60 = najviši ostvarivi iznos kriterija

 **8.2.** **Specifično iskustvo upravljanja objektima koji pružaju uslugu smještaja, restoransku uslugu ili uslugu posjetiteljskog centra** .

S obzirom na uvjete Ugovora o dodjeli bespovratnih sredstava čije ispunjavanje Virovitičko-podravska županija treba osigurati, a uzimajući u obzir sadržaje Centra za posjetitelje, Virovitičko-podravska županija kao kriterij odabira postavlja specifično iskustvo upravljanja objektima koji pružaju uslugu smještaja, restoransku uslugu ili uslugu posjetiteljskog centra.

Traženo iskustvo Virovitičko-podravskoj županiji ulijeva sigurnost da će ponuditelj (ukoliko bude odabran) uslugu izvršiti kvalitetno, stručno, pravovremeno i profesionalno i da će svojim iskustvom upravljanja predvidjeti i detektirati sve moguće poteškoće te ih unaprijed sagledati i dati kvalitetna i racionalna rješenja.

Bodovna vrijednost prema ovom kriteriju izračunava se na sljedeći način:

|  |  |
| --- | --- |
| Specifično iskustvo upravljanja objektima koji pružaju uslugu smještaja, restoransku uslugu ili uslugu posjetiteljskog centra | Broj bodova |
| 0 godina iskustva | 0 |
| Od 0 do 1 godine iskustva | 15 |
| Od 2 do 3 godine iskustva | 30 |
| 3 i više godina iskustva | 40 |

 Za potrebe utvrđivanja navedenog, ponuditelj u ponudi dostavlja:

* Izjava ponuditelja o specifičnom iskustvu upravljanja objektima koji pružaju uslugu smještaja, restoransku uslugu ili uslugu posjetiteljskog centra.

 Ukoliko ponuditelj ne dostavi izjavu o specifičnom iskustvu upravljanja, ta ponuda neće biti odbijena, već će dobiti nula bodova.

 Virovitičko-podravska županija zadržava pravo na bilo koji način provjeriti navode u Izjavi.

 Budući da se radi o kriteriju za odabir ponude, Virovitičko-podravska županija napominje gospodarskim subjektima da ukoliko žele ostvariti dodatne bodove trebaju dostaviti Izjavu zajedno s ponudom.

 **8.3 Određivanje ekonomski najpovoljnije ponude prema navedenim kriterijima za odabir**

 Nakon što Virovitičko-podravska županija za svaku ponudu utvrdi bodovnu vrijednost prema pojedinim kriterijima, zbrojit će se bodovi dodijeljeni po svakom od kriterija kako bi se dobio ukupan broj bodova za pojedinu ponudu.

 Ekonomski najpovoljnija je ona ponuda koja je ostvarila ukupni najveći zbroj broj bodova prema svim navedenim kriterijima.

**9. Jezik i pismo na kojem se izrađuje ponuda**

 Ponuditelji se obvezuju svoje ponude, zajedno s pripadajućom dokumentacijom, izraditi na hrvatskom jeziku i latiničnom pismu.

 Dokumenti koje dostavlja ekonomski najpovoljniji ponuditelj u svrhu dokazivanja kvalitativnih kriterija za odabir gospodarskog subjekta na nekom od stranih jezika, uz navedeni dokument na stranom jeziku obvezan je dostaviti i prijevod na hrvatski jezik.

**10**. **Rok valjanosti ponude**

 Rok valjanosti ponude je 60 dana od dana otvaranja ponude.

**11.** **Podaci o terminu obilaska lokacije ili neposrednog pregleda dokumenata koji potkrjepljuju javni poziv za upravljanje**

 Gospodarski subjekti mogu obići mjesto (lokaciju) koje se odnosi na predmet ovog postupka javne nabave i upoznati se s postojećim stanjem kako bi za sebe i na vlastitu odgovornost prikupili sve informacije koje su potrebne za izradu ponude i preuzimanje ugovorne obveze.

 Troškove obilaska snosi gospodarski subjekt.

 Obilazak lokacije se dogovara putem e-maila: ured.zupana@vpz.hr ili telefona: 033/638-100.

**VI**

 Rok za podnošenje ponude je 20 dana od dana objave Javnog poziva na službenoj stranici Virovitičko-podravske županije i u Virovitičkom listu.

 Zakašnjele i nepotpune ponude neće se razmatrati.

**VII**

 S osobom koja bude utvrđena najpovoljnijim ponuditeljem zaključuje se ugovor o upravljanju kojim će se posebno urediti:

* rok na koji se ugovor zaključuje,
* prava i obveze ugovornih stranaka,
* iznos naknade za upravljanje Centrom
* uvjeti za prestanak ugovora o upravljanju
* druga prava i obveze.

Prvi ugovor o upravljanju sklapa se do 31. prosinca 2021. godine.

 Daljnji ugovori o upravljanju sklapaju se na temelju pisanog zahtjeva Virovitičko-podravske županije prema odabranom gospodarskom subjektu da dostavi novu ponudu.

 Pisani zahtjev može sadržavati osim izvornih, preciznije definirane uvjete te druge nebitne izmjene i dopune uvjeta koji su navedeni u ovom Javnom pozivu.

**VIII**

Odabrani ponuditelj je dužan upravljati prostorom Centra za posjetitelje „Dvorac Janković“ Suhopolje, te pružati usluge i osigurati ispunjenje pokazatelja projekta sukladno Ugovoru o dodjeli bespovratnih sredstava.

 Upravljanje iz stavka 1. ovog članka obuhvaća sljedeće uvjete:

|  |  |
| --- | --- |
| Upravljanje sadržajima Centra za posjetitelje | * multimedijalna dvorana
* kreativni laboratorij
* konferencijska dvorana
* lobby bar
* 5D kino
* 15 smještajnih jedinica i restoran u kojem se poslužuje doručak
* Suvenirnica
 |
| Minimalan broj zaposlenih s nazivima radnih mjesta | * voditelj centra posjetitelja
* menadžer za kulturne sadržaje
* domar
* čistačica
* sobarica
* recepcioner I
* recepcioner II
 |
| Početak poslovanja Centra za posjetitelje | * 1. svibnja 2021. godine
 |

 Za upravljanje Centrom upravitelju pripada mjesečna naknada koja se isplaćuje na teret proračuna Virovitičko-podravske županije, a kojom se osigurava pokriće troškova zaposlenika i upravljanja iz prethodnog stavka.

 Procijenjeni iznos naknade za upravljanje utvrđuje se u iznosu od 55.000,00 kuna (bez PDV-a).

Iznos naknade utvrđen ugovorom o upravljanju nepromjenjiv je za vrijeme trajanja ugovora.

**IX**

 Javno otvaranje ponuda započinje istodobno s istekom roka za dostavu ponuda i održat će se u prostorijama sjedišta Virovitičko-podravske županije, Trg Ljudevita Patačića 1, 33000 Virovitica, dana 25. ožujka 2021. godine s početkom u 12:00 sati.

 Ponude otvaraju najmanje dva člana stručnog povjerenstva za provođenje Javnog poziva.

 Javnom otvaranju ponuda smiju prisustvovati ovlašteni predstavnici Ponuditelja i

druge osobe. Pravo aktivnog sudjelovanja na javnom otvaranju ponuda ima samo stručno

povjerenstvo za provođenje Javnog poziva i ovlašteni predstavnici Ponuditelja.

 U slučaju kada Virovitičko-podravska županija dobije informaciju da je pristigla elektronički dostavljena ponuda, a funkcija preuzimanja dostavljenih ponuda je nedostupna iz bilo kojeg razloga, proces javnog otvaranja ponuda započinje kada se za to stvore uvjeti.

 Zapisnik o otvaranju ponuda Virovitičko-podravska županija će odmah uručiti svim ovlaštenim predstavnicima Ponuditelja nazočnima na javnom otvaranju, a ostalim Ponuditeljima zapisnik se dostavlja na njihov pisani zahtjev.

**X**

 Rok za donošenje odluke o odabiru ponude ili odluke o poništenju Javnog poziva iznosi 30 (trideset) dana od dana isteka roka za dostavu ponude.

 Odluku o odabiru ili odluku o poništenju Virovitičko-podravska županije će bez odgode dostaviti svim prijavljenim ponuditeljima.

 Rok od 30 dana je maksimalni rok te će Virovitičko-podravska županija, ukoliko bude moguće, odgovarajuću odluku donijeti i u kraćem roku.

**XI**

 Plaćanje se obavlja na mjesečnoj bazi na temelju vjerodostojne knjigovodstvene dokumentacije (računa) ispostavljene od strane odabranog ponuditelja, u roku od 30 dana od dana primitka valjanog računa.

 Vjerodostojna knjigovodstvena dokumentacija se dostavlja na plaćanje s naznakom: Upravljanje Centrom za posjetitelje „Dvorac Janković“ Suhopolje i mjesec na koji se upravljanje odnosi.

 Računi ispostavljeni na nepropisan način će biti vraćeni.

 Plaćanje se obavlja na račun odabranog ponuditelja.

 Račun mora biti izdan i dostavljen sukladno Zakonu o elektroničkom izdavanju računa u javnoj nabavi NN 94/2018 putem nacionalne centralne platforme za razmjenu eRačuna pri Financijskoj agenciji (Fina); servis eRačun za državu.

**XII**

 Virovitičko-podravska županija ima obvezu nakon dostave odluke o odabiru ili poništenju, na zahtjev ponuditelja, omogućiti uvid u cjelokupnu dokumentaciju postupka, uključujući zapisnike, dostavljene ponude, osim u one dokumente koji su označeni tajnim i u one dijelove dokumentacije u koje podnositelj zahtjeva može izvršiti neposredan uvid putem web stranice Virovitičko-podravske županije.

**XIII**

Nakon provedenog postupka po ovom Javnom pozivu, ugovor o međusobnim pravima i obvezama između upravitelja i Županije zaključit će se najkasnije u roku do 30 dana od dana donošenja odluke o izboru najpovoljnijeg ponuditelja.

**XIV**

Ovaj Javni poziv objavljuje se na web stranici Virovitičko-podravske županije [www.vpz.hr](http://www.vpz.hr) u rubrici „Natječaji i objave“, a objavit će se i u Virovitičkom listu.

**KLASA:406 – 01/21 – 02/03**

**URBROJ: 218971 – 04/01 – 21- 1**

**Virovitica, 4. ožujka 2021.**

 **ŽUPAN**

 **Igor Andrović, dipl. oec.,v.r.**

**TROŠKOVNIK**

**PODACI O VIROVITIČKO-PODRAVSKOJ ŽUPANIJI**

|  |  |
| --- | --- |
| **Naziv:** | Virovitičko-podravska županija |
| **Sjedište:** | Trg Ljudevita Patačića 1 33000 Virovitica  |
| **OIB:** | 93362201007 |

|  |  |  |  |  |  |
| --- | --- | --- | --- | --- | --- |
|  | **NAZIV** | **JEDINICA** | **KOLIČINA** | **JEDINIČNA CIJENA (bez PDV-a)** | **IZNOS****(bez PDV-a)** |
| 1. | **Upravljanje Centrom za posjetitelje „Dvorac Janković“ Suhopolje** | kom | 1 |  |  |
| Stavka obuhvaća mjesečnu naknadu za upravljanje Centrom za posjetitelje „Dvorac Janković“ Suhopolje |
| **UKUPNO bez PDV-a** |  |
| **PDV 25%** |  |
| **UKUPNO s PDV-om** |  |

U \_\_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_ 2021. godine

Potpis ovlaštene osobe ponuditelja: \_\_\_\_\_\_\_\_\_\_\_\_\_\_\_\_\_

 **M.P.**

**PONUDBENI LIST**

**Upravljanje Centrom za posjetitelje „Dvorac Janković“ Suhopolje**

**Broj ponude:\_\_\_\_\_\_\_\_\_\_\_ Datum ponude: \_\_\_\_\_\_\_\_\_\_\_\_\_\_\_**

|  |  |
| --- | --- |
| **Naziv ponuditelja:** |  |
| **Adresa:** |  |
| **E-pošta:** |  |
| **Telefon:** |  |
| **Fax:** |  |
| **Kontakt osoba:** |  |
| **OIB:** |  |
| **Ponuditelj je u sustavu PDV-a (zaokružiti)** | **DA** | **NE** |
| **Broj računa (IBAN):** |  |
| **PONUDA** |
| Cijena ponude bez PDV-a |  |
| PDV 25% |  |
| Cijena ponude s PDV-om |  |
| **SVEUKUPNA CIJENA** |  |

U \_\_\_\_\_\_\_\_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_\_\_ 2021. godine

Ime, prezime i funkcija ovlaštene osobe ponuditelja: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Potpis ovlaštene osobe ponuditelja: \_\_\_\_\_\_\_\_\_\_\_\_\_\_\_\_\_\_\_\_\_\_\_

 **M.P.**